Taka'taj huatioka' Romano sorotataj siro akumoot on'otika'po , baka'bijtone' on'otika'po sirope̱g huaka̱gkate on'beta'po teyda hua'iot on'otpo sirope̱g huatioka' on'bapadpo , kenpa'ti huabid siro on'bapadika' . Hua̱so̱' aya'da ke'na be'tioke'po on'otpo . Opudomeyen taka' toto' huairi o̱'ne . Opudomey dakhuea' ka̱gkike'po toto'a nama'da monika'ne . Diostaj eknopo̱i̱ka' e'batikata' huakka' bo'tipakika'nok Diostaj daka' aknopo̱i̱kaya'po oknopo̱e̱batikhue' a̱'e̱ya̱'po Diosen huatioka' yan'otika' . Diosa opudomeytaj kabatiokike' .
